Léon Maurice Anoma Kanie

Léon Maurice ANOMA KANIE - naskiĝinta en 1920, mortinta la 7-an de julio 2004 - estis eburborda verkisto, kiu dum multaj jaroj ankaŭ funkciis kiel ambasadoro de sia lando. Li verkis en la franca lingvo kaj kiel verkista reprezentanto de sia lando plurajn jarojn aktivis en la PEN-klubo internacia. Kadre de tiu aktivado li interalie en la 50-a PEN-kongreso de 1987 en la svislanda urbo Lugano renkontiĝis kaj diskutis kun la esperantlingva verkisto kaj mondvojaĝanto Tibor Sekelj.50-a PEN-kongreso, Lugano 1987: Léon Maurice Anoma Kanie, eburborda verkisto kaj ambasadoro, ĉetable kun la mondvojaĝisto esploristo kaj ĵurnalisto Tibor Sekelj, defendanto de agnosko de Esperanto kiel literaturlingvo, Österreichische Nationalbibliothek, ÖNB 7920556

 Listo de elektitaj verkaĵoj 
 Les Eaux du Comoë, 1951
 L'avenir de l'archeologie dans les pays sans écriture ou en voie de developpement, Institute For International Sociological Research, 1971
 Quand les bêtes parlaient aux hommes, 1974
Internacie aparte konatiĝis lia poemo Tout ce que tu m'as donné, Afrique (Ĉio kion vi donis al mi, Afriko), kiu tradukiĝis al pluraj lingvoj kaj interalie uziĝas kiel bazo de diskutoj pri tutafrika identeco en lernejoj.ekzemplo pri uzo de la poemo "Ĉio kion vi donis al mi, Afriko" kiel bazo de diskutoj pri tutafrika identeco en lernejoj en la anglalingva libro "Literatures of the World", 2007, eldonita de Erlinda Sialongo kaj aliaj, paĝoj 188 ĝis 192

 Eksteraj ligiloj 
 anglalingva UNESKO-dokumento "Reading and Writing poetry: The Recommendations of Noted Poets from Many Lands on the Teaching of Poetry in Secondary Schools" (Legado kaj verkado de poezio: La Rekomendoj de konataj poetoj el multaj landoj pri la instruado de poezio en mezlernejoj) kun kontribuo de Léon Maurice Anoma Kanie en paĝo 18

 Referencoj 

Kategorio:Eburbordanoj
Kategorio:Afrikaj verkistoj
Kategorio:Franclingvaj verkistoj